[ca] La història de la medicina ha experimentat una gran transformació durant les darreres dècades. Se n'han ampliat els temes, els personatges i els espais. S'hi han introduït noves fonts, ha augmentat el nombre de professionals i també se n'han ampliat els itineraris formatius, tant des de l'àrea de la biomedicina com de la història, l'antropologia o la sociologia. Finalment, i en part com a resultat d'aquests canvis, n'han sorgit nous públics lectors, des de personal sanitari i estudiants de medicina fins a associacions de pacients, grups d'activistes o ciutadania en general. Tots aquests canvis s'han fet ben palès durant els anys de la pandèmia ocasionada per la COVID-19. La professora María José Báguena Cervellera (1956-2021) ha estat testimoni i protagonista d'aquests canvis al llarg dels més de quaranta anys de dedicació plena a la història de la medicina. Els seus treballs giren al voltant de temes com la història de les malalties, les epidèmies, les vacunes, la higiene o la medicina valenciana, entre molts altres. Aquests temes poden rastrejar-se en els capítols següents, perquè aquest llibre col·lectiu és la continuació d'un llarg diàleg entre els autors i les autores i la professora Báguena. Així, oferim un panorama de les noves tendències en història de la medicina, les quals María José Báguena va contribuir a potenciar amb una gran quantitat de publicacions acadèmiques, tesis dirigides i múltiples activitats docents i divulgatives. Les autores i els autors d'aquests capítols mostren així el seu reconeixement i estima a la seua difunta companya a través de petites mostres de les seues investigacions més recents. Els capítols dialoguen amb la tradició històrico-mèdica valenciana que María José Báguena va conrear amb la doble perspectiva procedent del seu íntim coneixement de les tècniques tradicionals i l'assimilació creativa de les noves corrents historiogràfiques. Per aquesta raó, a més d'un petit homenatge pòstum a María José Báguena, aquest llibre és també una introducció a les diverses formes de pensar i escriure la història de la medicina durant les primeres dècades del segle XXI.

[en] The history of medicine has undergone a major transformation in recent decades. Professor María José Báguena Cervellera (1956-2021) has been a witness and protagonist of these changes throughout more than forty years of full dedication to the history of medicine. In this book we offer an overview of the new trends in the history of medicine, which María José Báguena contributed to promoting with a large number of academic publications, supervised theses and numerous teaching and dissemination activities. The authors of these chapters show their recognition and appreciation of their late colleague through small samples of her most recent research. The chapters dialogue with the Valencian historical-medical tradition that María José Báguena cultivated from the double perspective of her intimate knowledge of traditional techniques and the creative assimilation of new historiographical trends. For this reason, as well as a small posthumous tribute to María José Báguena, this book is also an introduction to the different ways of thinking and writing the history of medicine during the first decades of the 21st century.